paragraph_text: Uz sjeveroistočni rub obronaka Ranče teče rijeka Ugar, koja tvori entitetsku granica (sjeverno je Republika Srpska). Po rijeci kraj uz Ugar naziva se Pougarje. Najviši vrhovi Ranče su Suhi vrh s 1433 metara (strateški najvažniji), Gola glavica s 1464 metara i Vitorog s 1478 m nadmorske visine. Prostor obiluje različitim biljnim (miješane listopadno-zimzelene šume i dr.) i životinjskim vrstama (medvjed, vuk, lisica, divlja svinja i dr.).